钦定古今图书集成/明伦汇编/皇极典/第203卷 > 隐公元年
## 钦定古今图书集成/明伦汇编/皇极典/第203卷 > 隐公元年

《春秋》：元年，春，王正月。

〈注〉隐公之始年，周王之正月也。凡人君即位，欲其体元以居正，隐虽不即位，然摄行君事，故亦朝庙告朔也。

《左传》：“元年春，王周正月。”不书即位，摄也。

〈疏〉隐以桓公幼少，且摄持国政，待其年长，所以不行即位之礼。史官不书“即位”，仲尼因而不改，故发《传》以解之。公实不即位，史本无可书。庄、闵、僖不书即位，义亦然也。

《公羊传》“元者何？君之始年也。春者何？岁之始也。王者
孰谓？谓文王也。曷为先言王而后言正月？王正月也。
何言乎王正月？大一统也。公何以不言即位？成公意
也。何成乎公之意？公将平国而反之桓。曷为反之桓？
桓幼而贵，隐长而卑。其为尊卑也微，国人莫知隐长，
又贤诸大夫，扳隐而立之。隐于是焉而辞立，则未知”
桓之将必得立也。且如桓立，则恐诸大夫之不能相
幼君也。故凡隐之立，为桓立也。隐长又贤，何以不宜
立？“立适以长不以贤，立子以贵不以长。”

〈注〉适谓适夫人之子，尊无与敌，故以齿。子谓左右媵及侄娣之子，位有贵贱，又防其同时而生，故以贵也。《礼》：“适夫人无子，立右媵，右媵无子立左媵，左媵无子，立嫡侄娣，嫡侄娣无子，立右媵侄娣，右媵侄娣无子，立左媵侄娣。质家亲亲，先立娣。文家尊尊，先立侄。嫡子有孙而死，质家亲亲，先立弟。文家尊尊，先立孙。”其双“生也。”质家据见立先生，文家据本意立后生，皆所以防爱争。

《桓》何以贵？母贵也。母贵则子何以贵？子以母贵，母以
子贵。

《穀梁传》：“虽无事，必举正月，谨始也。”

〈注〉《谨君》即位之始。

公何以不言即位？成公志也。焉成之言？君之不取为
公也。君之不取为公，何也？将以让桓也。让桓，正乎？曰：
不正。《春秋》成人之美，不成人之恶。隐不正而成之，何
也？将以恶桓也。其恶桓，何也？隐将让而桓弑之，则桓
恶矣。桓弑而隐让，则隐善矣。善则其不正焉，何也？《春
秋》贵义而不贵惠，信道而不信邪？孝子扬父之美，不
扬父之恶。先君之欲与桓，非正也邪也。虽然，既胜其
邪心以与隐矣，已探先君之邪志而遂以与桓，则是
成父之恶也。兄弟，天伦也。为子受之父，为诸侯受之
君。已废天伦而忘君父，以行小惠，曰“小道也。”

〈注〉“弟先于兄，是废天伦；私以让国，是忘君父。”

若隐者，可谓“轻千乘之国”，《蹈道》则未也。

《胡传》：“国君逾年改元，必行告庙之礼。国史主记时政，
必书即位之事，而隐公阙焉，是仲尼削之也。古者诸
侯继世袭封，则内必有所承，爵位土田受之天子，则
上必有所禀。内不承国于先君，上不禀命于天子，诸
大夫扳己以立而遂立焉。是与争乱造端，而篡弑所
由起也。《春秋》首绌隐公以明大法，父子君臣之伦正
矣。”

〈大全〉茅堂胡氏曰：“即位，大事也，国史必书之。隐、庄、闵、僖四公不书即位，此圣人削而不书，正父子君臣之大伦也。”